NDR พุ่งกระฉูด เก็งรายได้ปีนี้เติบโตตามเป้า
NDR พุ่งแรง ณ เวลา 10.13 น. ราคาอยู่ที่ 4.94 บ. บวก 0.72 บ. หรือ 17.06% สูงสุดที่ 4.96 บ. ต่ำสุดที่ 4.32 บ. มูลค่าซื้อขายที่ 175.95 ลบ. โดยมองว่านักลงทุนเข้ามาซื้อเก็งกำไรหลังจากมองว่ารายได้ปีนี้ของ NDR จะเพิ่มขึ้น อีกทั้งกำไรช่วงครึ่งปีหลังจะมากกว่าครึ่งปีแรก
1 ก.ย. 2558

ผู้สื่อข่าวรายงานว่า ราคาหุ้นบริษัท เอ็น.ดี.รับเบอร์ จำกัด (มหาชน) หรือ NDR ณ เวลา 10.13น. ราคาอยู่ที่ 4.94 บาท บวก 0.72 บาท หรือ 17.06% สูงสุดที่ 4.96 บาท ต่ำสุดที่ 4.32 บาท มูลค่าซื้อขายที่ 175.95 ล้านบาท ขณะที่ดัชนีตลาดหุ้นไทยโดยรวมลบ 0.18%

โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่นักลงทุนเข้ามาซื้อเก็งกำไรหลังจาก NDR มั่นใจปีนี้รายได้จะเติบโต 10% ตามเป้าหมายที่วางไว้ โดยบริษัทมีการขยายตลาดอย่างต่อเนื่อง ขณะเดียวกันบริษัทคาดกำไรสุทธิในช่วงครึ่งปีหลังจะอยู่ที่ราว 20 ล้านบาท มากกว่าครึ่งปีแรกที่มีกำไรสุทธิ 13 ล้านบาท พร้อมคาดว่ารายได้จะขึ้นไปแตะ 1,000 ล้านบาท ในปี 59 แม้ว่าในช่วงที่ผ่านมาเศรษฐกิจในประเทศจะชะลอตัวลง 
 